- Ciṭ kan daɣen tendeh i wetma-s s leɛqel: « Ɛini a wetma, yella d acu twalaḍ? » - Terra-as-d Ɛini: « Ttwaliɣ aɣebbar yettali deg igenni seg idis-agi.» - Tenna-as tmeṭṭut n bu tammart tazegzawt: « D atmaten-iw ? » - Terra-as-d Ɛini: « Ah! Xaṭi a wetma, d taqeḍɛit n yixerfiyen. » - Yenna-as bu tammart tazegzawt i tmeṭṭut-is: « I tura kemm ur d-tṣubbuḍ ara ?» - Terra-as-d tmeṭṭut-is: « Dqiqa kan. » - Ciṭ kan daɣen tendeh-as i wetma-s s leɛqel: « Ɛini a wetma, yella d acu twalaḍ? » - Terra-as-d Ɛini: « Ttwaliɣ sin n yirgazen s iɛawdiwen ad d-leḥḥun seg idis-inna, maɛna baɛden ciṭaḥ… » - Tenna-as : « Ḥamdullah, keṭṭer xir-k a sidi Ṛebbi, d atmaten-iw, ad asen-sweɛdeɣ skud aka zemreɣ akken ad d-ɣiwlen. »